Ministru kabineta noteikumu „Grozījumi Ministru kabineta 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk - MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr. 75) (iesniegts Valsts kancelejā 2018. gada 16. februārī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK noteikumu projektu tiek veikti grozījumi MK 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumi Nr. 207), precizējot 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” ietvaros atbalstāmo darbību īstenošanas nosacījumus.Attiecībā uz pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” (turpmāk – 7.2.1.1. pasākums) īstenošanu:- atbilstoši Labklājības ministrijas virzītajiem grozījumiem MK noteikumos Nr. 75 tiek:1) **precizēti iesaistes nosacījumi atbalstāmajā darbībā** “Subsidētās darba vietas jauniešiem (pasākumi noteiktām personu grupām)” (*MK noteikumu projekta 1. un 2. punkts*):a) lai varētu iesaistīt ilgstošos bezdarbniekus, kuri īslaicīgi strādājuši, bet šajā periodā saglabājuši bezdarbnieka statusu, papildinot ar informāciju, ka persona ir uzskatāma par ilgstošo bezdarbnieku, ja sešu mēnešu periodā nav bijusi uzskatāma par darba ņēmēju vai pašnodarbināto personu, atbilstoši likumam “Par valsts sociālo apdrošināšanu” ilgāk par diviem mēnešiem bez pārtraukuma. Grozījumi ierosināti, lai nodrošinātu vienotu/skaidru tiesību normas interpretāciju, tai skaitā ievērojot Bezdarbnieku un darba meklētāju atbalsta likuma 12. panta 1. daļas 1. punktu, atbilstoši kuram viens no bezdarbnieka statusa zaudēšanas pamatiem ir darba ņēmēja vai pašnodarbinātā statusa iegūšana saskaņā ar likumu “Par valsts sociālo apdrošināšanu”, izņemot šā statusa iegūšanu uz laiku līdz diviem mēnešiem, ja par to paziņots Nodarbinātības valsts aģentūrai (turpmāk – NVA), kā arī izņemot iesaistīšanos aktīvajos nodarbinātības pasākumos. Atbilstoši šai normai, bezdarbnieks var tikt nodarbināts termiņā līdz diviem mēnešiem un saglabāt bezdarbnieka statusu. Šādai īstermiņa nodarbinātībai ir pagaidu vai sezonāls raksturs un šāda nepastāvīga nodarbinātība nerisina ilgstošā bezdarba problēmu;b) pārskatot iesaistes nosacījumus jaunietim ar invaliditāti, tiek paredzēts, ka jaunieši ar invaliditāti var iesaistīties subsidētajā nodarbinātībā Jauniešu garantijas ietvaros no 15 gadu vecuma. Atbilstoši Bezdarbnieku un darba meklētāju atbalsta likuma 10. panta pirmās daļas 5. apakšpunktam, bezdarbnieka statusu var iegūt persona, kura sasniegusi 15 gadu vecumu. Lai gan jauniešu prioritāte līdz 18 gadu vecuma sasniegšanai ir izglītības programmu apguve, praksē konstatēts, ka jauniešiem ar smagu invaliditāti izglītības programmu apguve ir ierobežota un tie efektīvāk apgūst darba prasmes, veicot konkrētā darba pienākumus. Minētās izmaiņas kopumā nemaina 7.2.1.1. pasākuma ietvaros plānotās projekta izmaksas un to apmērus jauniešu atbalstam;2) **papildināts, ka** **jauniešiem**,kuri ir nokārtojuši valsts valodas prasmes pārbaudes eksāmenu, **izsniedz valsts valodas prasmes apliecību**, atbilstoši MK 2009. gada 7. jūlija noteikumiem Nr. 733 “Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi” (*MK noteikumu projekta 3. punkts*);3) **paredzēta tālākizglītības un profesionālās pilnveides izglītības programmu apgūšana modulārās izglītības programmas veidā.** (*MK noteikumu projekta 8. un 12. punkts*). Modulārā pieeja profesionālajā izglītībā ļauj ātrāk un elastīgāk reaģēt uz uzņēmumos gaidāmo vajadzību pieaugumu pēc jaunām prasmēm un iemaņām, vienlaikus ļaujot jauniešiem apgūt arī īsāka un koncentrētāka satura tālākizglītības programmas, ko piedāvā valsts un privātās izglītības iestādes.Modulārā profesionālā izglītība ietver vienu vai vairāku profesionālās tālākizglītības vai profesionālās pilnveides izglītības programmu moduļu apguvi, atbilstoši profesionālās kvalifikācijas prasībās noteiktajām profesionālajām kompetencēm, prasmēm un zināšanām. Modulāro profesionālo izglītības programmu īstenošanas izmaksas sedz proporcionāli modulī paredzētajam mācību stundu skaitam un stundas likmei saskaņā ar kārtību un apmēriem, kas noteikti MK noteikumos Nr. 75.Kopumā modulārās profesionālās izglītības īstenošanai nav būtiska ietekme uz apmācību pasākumiem paredzēto finansējumu, jo plānots, ka daļa no jauniešiem, tā vietā, lai apgūtu atsevišķu profesionālās izglītības programmu, izvēlēsies veikt profesionālās izglītības apgūšanu modulārās izglītības programmu veidā;4) **svītrota norma, kas paredz atbalsta kumulēšanas iespēju** saistībā ar *de minimis* atbalsta piešķiršanu (*MK noteikumu projekta 14. punkts).*  Minētās izmaiņas tiek veiktas, ņemot vērā MK noteikumos Nr. 75 ierosinātos grozījumus, kas paredz, ka darba devēja līdzfinansētā daļa sedzama no līdzekļiem, kas brīva no komercdarbības atbalsta.Darba devējam, kas noslēdzis līgumu par atbalstāmās darbības “Subsidētās darba vietas jauniešiem (pasākumi noteiktām personu grupām)” un “Pirmās darba pieredzes jaunietim ieguve” īstenošanu, jāpiedalās attiecīgā atbalsta pasākuma līdzfinansēšanā (sedzot iesaistīto bezdarbnieku darba algas daļu tādā apmērā, lai kopā ar ikmēneša dotāciju darba algai tā sasniegtu vismaz valstī noteiktās minimālās mēneša algas apmēru par normālo darba laiku, kā arī veicot valsts sociālās apdrošināšanas obligātās iemaksas par pasākumos iesaistītajiem bezdarbniekiem). Šī nosacījuma mērķis ir nodrošināt, ka darba devēji līdzfinansē atbalsta pasākuma īstenošanu no darba devēja līdzekļiem, nevis no finansējuma, kas saņemts citu atbalsta instrumentu ietvaros (piemērām, no Lauku atbalsta dienesta programmām saņemtā finansējuma u.tml.).Vienlaikus:1) MK noteikumu projekts paredz **noteikt iespēju, ka jauniešus iesaista ārpus 7.2.1.1. pasākuma – citos NVA īstenotajos atbalsta pasākumos** gadījumos, ja projekta īstenošanas termiņš nav pietiekams, lai nodrošinātu pilnvērtīgu atbalstu jauniešiem (*MK noteikumu projekta 10. punkts*).Tuvojoties 7.2.1.1. pasākuma projekta īstenošanas termiņa beigām, rodas situācija, ka nav iespējams nodrošināt jauniešu iesaisti atbalstāmajās darbībās uz pilnu laiku (piemēram, atbalstāmajā darbībā“Subsidētās darba vietas jauniešiem (pasākumi noteiktām personu grupām)”, kur personai ar invaliditāti maksimālais iesaistes ilgums ir divi gadi), kas savā ziņā rada risku diskriminējošiem apstākļiem jaunietim attiecībā pret citām mērķa grupām, kas šo pakalpojumu var saņemt pilnā apmērā (jo īpaši tāpēc, ka atbilstoši MK noteikumiem Nr. 75 jaunietis atkārtoti šādā atbalsta pasākumā varētu iesaistīties tik pēc diviem gadiem). Lai arī ar MK 2017. gada 31. augusta noteikumiem Nr. 510 “[Grozījumi Ministru kabineta 2015. gada 28. aprīļa noteikumos Nr. 207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”](https://likumi.lv/ta/id/293182-grozijumi-ministru-kabineta-2015-gada-28-aprila-noteikumos-nr-207-darbibas-programmas-izaugsme-un-nodarbinatiba-7-2-1-specifisk...) ” tika pagarināts 7.2.1. SAM īstenošanas termiņš līdz 2023. gada 31. decembrim, 7.2.1.1. pasākuma projektam pieejamo finanšu līdzekļu ietvaros projektu iespējams īstenot līdz 2018. gada 31. decembrim.Izvērtējot iespējamās alternatīvas atbalsta nodrošināšanai jauniešiem (tai skaitā izvērtējot iespēju papildu finansējuma pārdalei uz 7.2.1. SAM), kā optimālākais risinājums (gan atbalsta administrēšanā, gan administratīvā sloga ziņā, izvērtējot nepieciešamās izmaiņas normatīvajā regulējumā un plānošanas dokumentos) tika saskatīts paredzēt to citu NVA sniegto pakalpojumu ietvaros, proti:* 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” projektā (turpmāk – 7.1.1. SAM);
* 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” projektā (turpmāk – 9.1.1.1. pasākums).

Gadījumā, ja netiktu rasts risinājums atbalsta jauniešiem sniegšanai ārpus 7.2.1.1. pasākuma, 2018. gadā tiktu liegta iespēja saņemt atbalstu aptuveni 1 459 jauniešiem (tai skaitā 371 jaunietim, kam būtu nepieciešama profesionālās tālākizglītības un profesionālās pilnveides programmu apguve, un 1 088 jauniešiem – darbam nepieciešamo iemaņu un prasmju attīstībai). Papildus nepieciešamais finansējums, lai nodrošinātu atbalstu minētajiem jauniešiem – indikatīvi 1 367 270 *euro*, kas tiks novirzīts no 7.1.1. SAM un 9.1.1.1. pasākuma pieejamiem līdzekļiem. Ierosinātie grozījumi pozitīvi ietekmēs 7.2.1. SAM mērķu sasniegšanu, veicinās jauniešu nodarbinātību un uzlabos viņu konkurētspēju darba tirgū. Minētais neietekmēs 7.2.1.1. pasākuma sasniedzamo uzraudzības rādītāju izpildi (atbilstoši NVA sniegtai informācijai, uz 2017. gada 31. decembri 7.2.1.1. pasākuma iznākuma rādītājs ir sasniegts 90 procentu apmērā (jeb 17 114 unikālās personas). 2018. gadā, plānots iesaistīt 2 896 unikālās personas, tādējādi iznākuma rādītājs tiks sasniegts), kā arī citu mērķa grupas bezdarbnieku iespējas atbalsta saņemšanai 7.1.1. SAM un 9.1.1.1. pasākuma ietvaros. Vienlaikus jauniešiem sniegtais atbalsts iepriekš minēto SAM/pasākumu ietvaros uzskaitāms atsevišķi. Atbalsts jauniešiem tiks sniegts, ievērojot MK noteikumos Nr. 207 un MK noteikumos Nr. 75 noteiktos demarkācijas nosacījumus dalībai atbalsta pasākumos (tai skaitā uz vienlaicīgu un atkārtotu dalību). Atbilstošas informācijas izsekojamību par mērķa grupas personām un to iesaisti atbalsta pasākumos NVA varēs nodrošināt, izmantojot tās pārziņā esošo valsts informācijas sistēmu “Bezdarbnieku uzskaites un reģistrēto vakanču informācijas sistēma” (BURVIS).Vienlaikus jāmin, ka minētais risinājums atbilst plānotajām rīcībā attiecībā uz nepieciešamību nodrošināt nepārtrauktību atbalsta sniegšanā jauniešiem arī pēc 2018. gada, tai skaitā, nodrošināt optimālāko atbalsta administrēšanu, MK ir lēmis par atbalsta sniegšanu jauniešiem, kas nemācās, nestrādā un neapgūst arodu, pēc 2018. gada. Atbilstoši tam Labklājības ministrija ierosinājusi grozījumus Nr. 3 darbības programmā “Izaugsme un nodarbinātība”, kas paredz turpmāku atbalsta nodrošināšanu jauniešiem NVA sniegto pakalpojumu ietvaros.[[1]](#footnote-2) 2) **papildināt ar nosacījumu, ka saimnieciskās darbības veicējam**, kuram piemēro *de minimis* atbalstu saskaņā ar Komisijas 2013. gada 18. decembra Regulu (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) un, kas darbojas arī nozarēs, kas minētas Komisijas regulas Nr. 1407/2013 1. panta 1. punkta “a”, “b” vai “c” apakšpunktā, **ir jānodrošina šo nozaru darbību vai izmaksu nodalīšana**, lai nozares, kuras ir izslēgtas no Komisijas regulas Nr. 1407/2013 darbības jomas, negūtu labumu no *de minimis* atbalsta, kas piešķirts saskaņā ar šo regulu (1. panta 2. punkts) (*MK noteikumu projekta 15. punkts*);3) **lai nodrošinātu vienotu pieeju/struktūru tiesību normu atspoguļošanu** MK noteikumos par Labklājības ministrijas pārziņā esošo specifisko atbalsta mērķu īstenošanu un izvairītos no nepieciešamības izmaiņu gadījumā grozīt MK noteikumus attiecībā uz nosacījumiem, kas ir atrunāti citos normatīvos aktos, **MK noteikumu projekts paredz svītrot normas, kas ir atrunātas MK noteikumos Nr. 75** attiecībā uz izmaksu apmēriem atbalstāmajā darbībā “Atbalsts pašnodarbinātības vai uzņēmējdarbības uzsākšanai ”, “Subsidētās darba vietas jauniešiem bezdarbniekiem (pasākumi noteiktām personu grupām)” un “Pirmās darba pieredzes jaunietim ieguve” (*MK noteikumu projekta 5. un 6. punkts, 8.* un *9. punkts, 11. punkts*).Attiecībā uz pasākuma “Sākotnējās profesionālās izglītības programmu īstenošana Jauniešu garantijas ietvaros” (turpmāk – 7.2.1.2. pasākums) īstenošanu, MK noteikumu projekts paredz precizēt **personāla atlīdzības un pārējos personāla izmaksu nosacījumus** (MK noteikumu projekta 4., 7., 13. un 16. punkts).Saskaņā ar 2017. gada 16. augusta informatīvo ziņojumu[[2]](#footnote-3), nodarbināto jauniešu iesaiste 7.2.1.2. pasākuma ietvaros pārtraukta, tos turpmāk iesaista 8.4.1. specifisko atbalsta mērķa “Pilnveidot nodarbināto personu profesionālo kompetenci” (turpmāk – 8.4.1. SAM) ietvaros. Lai minēto īstenotu, Valsts izglītības attīstības aģentūrai (turpmāk – VIAA) tika atļauts organizēt nodarbināto jauniešu vecumā no 17 līdz 24 gadiem (ieskaitot) uzņemšanu mācību uzsākšanai sākotnējās profesionālās izglītības programmās 2017. gada septembrī otrā un trešā profesionālās kvalifikācijas līmeņa ieguvei viena vai pusotra mācību gada laikā, un saistīto mācību izmaksu segšanu veikt Izglītības un zinātnes ministrijas administrētā 8.4.1. SAM ietvaros.Vienlaikus tika paredzēts, ka tai skaitā 7.2.1.2. pasākuma ietvaros 2017. gada ziemas uzņemšanā papildu iesaistītie nodarbinātie jaunieši vecumā no 17 līdz 24 gadiem (ieskaitot) pabeidz mācības 8.4.1. SAM ietvaros, atbilstoši MK 2016. gada 15. jūlija noteikumiem Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – MK noteikumi Nr. 474).Lai minēto īstenotu, VIAA īstenoto  projektu (7.2.1.2. pasākuma un 8.4.1. SAM) ieviešanā tiek piesaistīts viens un tas pats vadības un īstenošanas personāls un šī personāla darba pienākumi vienlīdz attiecas uz dažādām mērķa grupām (gan nenodarbinātajiem, gan nodarbinātajiem jauniešiem) paredzētā atbalsta nodrošināšanai (proti, veicamā darba saturs un apjoms nav atkarīgs no tā, kāds ir mērķa grupas faktiskais sadalījums, personāla pienākumu un slodzes reāla nodalīšana starp projektiem nav iespējama). Atbilstoši Finanšu ministrijas 2017. gada 18. decembra vēstulē Nr. 11-2-03/8618 “*Par personāla atlīdzības izmaksām*” minētajam, attiecīgi šajā gadījumā nav piemērojams Finanšu ministrijas vadlīnijās Nr. 2.1. “Vadlīnijas attiecināmo un neattiecināmo izmaksu noteikšanai 2014. – 2020. gada plānošanas periodā” ietvertais nosacījums par vismaz 30 procentu slodzi vienā projektā.Lai nodrošinātu, ka netiek veikta pārmaksāšana kāda projekta ietvaros, un, lai korekti tiktu atspoguļots iesaistes apmērs katrā projektā, MK noteikumu projekts paredz izmaksu dalījumu, balstoties uz aktuālo nodarbināto un nenodarbināto jauniešu proporciju minētajos projektos.Ievērojot to, ka nodarbinātie jaunieši vecumā no 17 līdz 24 gadiem mācības VIAA sākotnējās profesionālās izglītības programmās uzsāka ar 2017. gada 1. septembri, arī nosacījumi par proporcijas piemērošanu VIAA izmaksām, atbilstoši mērķa grupas proporcijai, piemērojami ar 2017. gada 1. septembri.Izglītības un zinātnes ministrija plāno veikt atbilstošus grozījumus arī MK noteikumos Nr. 474 (izsludināti Valsts sekretāru sanāksmē 2018. gada 9. februārī).  |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts kopumā pozitīvi ietekmē finansējuma saņēmēju un projekta mērķa grupu – izmaiņas atbalstāmo darbību īstenošanas nosacījumos sniegs iespēju jaunietim ātrāk apgūt darba tirgum nepieciešamās zināšanas un prasmes (profesionālās izglītības programmas varēs apgūt modulārā izglītības programmas veidā – nav jāiziet viss apmācību kurss, bet var apgūt nepieciešamos moduļus) un paplašinot 7.2.1.1. pasākuma mērķa grupu, paredzot, ka jaunieši ar invaliditāti varēs efektīvāk apgūt darba prasmes, veicot konkrētā darba pienākumus (subsidētajā nodarbinātībā varēs iesaistīties no 15 gadu vecuma).Vienlaikus MK noteikumu projekts nodrošinās nepārtrauktību atbalsta sniegšanā jauniešiem, veicinās nodarbināto jauniešu konkurētspēju un ilgtermiņa iesaisti darba tirgū, kā arī specifiskā atbalsta uzraudzības rādītāju sasniegšanu.Ar MK noteikumu projektu ierosinātās izmaiņas 7.2.1.1. un 7.2.1.2. pasākuma projekta īstenošanas nosacījumos attiecināmas no MK noteikumu Nr. 207 grozījumu spēkā stāšanās dienas.Pēc MK noteikumu spēkā stāšanās Labklājības ministrija kā atbildīgā iestāde aicinās finansējuma saņēmējus iesniegt sadarbības iestādei atbilstošus grozījumus projektā „Jauniešu garantijas” (Nr. 7.2.1.1/15/I/001) un “Sākotnējās profesionālās izglītības programmu īstenošana Jauniešu garantijas ietvaros” (Nr. 7.2.1.2./15/I/001). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 7.2.1. specifiskā atbalsta mērķa mērķa grupa ir jaunieši, kuri nemācās un nav nodarbināti līdz 29 gadu vecumam (ieskaitot), prioritāri atbalstu sniedzot mērķa grupai vecumā no 15 līdz 24 gadi (ieskaitot) (atbilstoši Nodarbinātības valsts aģentūras statistikas datiem, 2017. gada decembra beigās 11 238 jeb 17.8% no bezdarbnieku kopskaita bija jaunieši vecumā no 15 līdz 29 gadiem (ieskaitot) un 4 250 jeb 6.7% vecumā no 15 līdz 24 gadiem (ieskaitot)). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām (tai skaitā, finansējuma saņēmējiem un mērķa grupai) MK noteikumu projekta tiesiskais regulējums nemaina tiesības un pienākumus, kā arī veicamās darbības un neietekmē administratīvo izmaksu lielumu. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts virzāms izskatīšanai MK sēdē vienlaikus vai pēc atbilstošu grozījumu pieņemšanas MK 2011. gada 25. janvāra noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (iesniegts Valsts kancelejā 2018. gada 16. februārī). |
| 2. | Atbildīgā institūcija | Labklājības ministrija |
| 3. | Cita informācija | Ņemot vērā ierosinātos grozījumus MK noteikumu projekta 4. un 13. punktā, nepieciešami atbilstoši grozījumi MK 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (izsludināti Valsts sekretāru sanāksmē 2018. gada 9. februārī). |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts paredz precizēt finanšu atbalsta uzskaites un piešķiršanas nosacījumus saimnieciskās darbības veicējam saskaņā ar Komisijas 2013. gada 18. decembra Regulu (ES) Nr. 1407/2013 par Līguma par ES darbību 107. un 108. panta piemērošanu *de minimis* atbalstam (ES Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1407/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 1.panta “a”, “b” vai “c” apakšpunkts | MK noteikumu projekta 15. punkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 27. septembra līdz 2017. gada 13. oktobrim aicinot sabiedrības pārstāvjus sniegt viedokli par MK noteikumu projektu tā izstrādes stadijā: 1) rakstiski, nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde, Nodarbinātības valsts aģentūra un Valsts izglītības un attīstības aģentūra kā finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministrs J.Reirs

Labklājības ministrijas valsts sekretārs I.Alliks

K.Korsaka, 67021565

Karina.Korsaka@lm.gov.lv

1. Informatīvais ziņojums “Par Jauniešu garantijas īstenošanas progresu” (MK 2017. gada 25. aprīlis protokols Nr. 21 38.§) <http://tap.mk.gov.lv/lv/mk/tap/?pid=40423030&mode=mk&date=2017-04-25> [↑](#footnote-ref-2)
2. Informatīvais ziņojums “Par turpmāku atbalstu jauniešiem, kas nemācās, nestrādā un neapgūst arodu, un nodarbinātiem jauniešiem sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā” (MK 2017. gada 16. augusta sēdes protokols Nr. 39 48.§) <http://tap.mk.gov.lv/lv/mk/tap/?pid=40433530&mode=mk&date=2017-08-16> [↑](#footnote-ref-3)